Diari Oficial de la Generalitat Valenciana


Sumari del DOGV 9216, del 16-11-2021 (2021/10504)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica i la seua infraestructura d'evacuació, a ubicar en el terme municipal d'Elx. Expedient ATALFE/2021/69.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10151


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica i la seua infraestructura d'evacuació, a ubicar en el terme municipal d'Elx. Expedient ATALFE/2021/69. [2021/10873]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent;  
- la Llei 24/2013, de 26 de desembre, del sector elèctric;  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de muntanyes;  
- la Llei 14/2003, de 10 d'abril, de patrimoni de la Generalitat, sobre la utilització i l'aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'hi indiquen:  
Empresa peticionària: Horus Power, SL, amb NIF X89272399 i domicili social en carrer Puente La Alberca, núm. 6, baix, CP 30821, Lorca (Múrcia).  
Tipus de central elèctrica: central fotovoltaica denominada «Perleta I», amb potència a instal·lar 1,85 MW, incloses les infraestructures d'evacuació d'aquesta.  
Emplaçament dels grups generadors: polígon 113, parcel·la 1, CP 03341, del terme municipal d'Elx (Alacant).  
Emplaçament de la infraestructura d'evacuació: polígon 113, parcel·les 1, 9 i 128, del terme municipal d'Elx (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant, de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte d'instal·lació solar fotovoltaica «FV Perleta I» 989 MWp - 1,85 MWn (potència instal·lada) mitjançant seguidor 1 eix».  
- Projecte infraestructura evacuació. Denominació: «Línia aèria-subterrània de mitja tensió 20kV DC des de suport A-1 fins a centre de seccionament per a evacuació d'electricitat procedent de PFV Perleta I. Terme municipal d'Elx (Alacant)».  
- Projecte centre de seccionament. Denominació: Nou centre de seccionament per a planta solar fotovoltaica «Perleta I» en Perleta. Terme municipal d'Elx (Alacant)».  
- Annex. Memòria ambiental i activitat.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Separates dirigides a:  
· I-DE Redes Eléctricas Inteligentes, SAU.  
· E-REDES  
· Ajuntament d'Elx  
Pressupost: 953.328,14 -  
Característiques principals:  
Instal·lació fotovoltaica: la central fotovoltaica denominada «Perleta I», de potència màxima total de mòduls fotovoltaics (pic) d'1,989 MWp i de potència nominal d'inversors d'1,85 MW, està composta per un camp generador de 5.850 mòduls fotovoltaics de 340 Wp, muntats sobre seguidors solars horitzontals monofil·la a un eix. Aquests mòduls fotovoltaics es connecten amb 1 estació formada per 1 inversor de 1.850 kW i 1 transformador d'intempèrie 0,6/20 kV de 2.000 kVA. Açò suposa una potència nominal d'inversors d'1,85 MW. Al seu torn, els inversors es connecten amb la part de baixa tensió del transformador per a elevar la tensió i les cel·les de tensió mitjana fins a un centre de protecció i mesura que, al seu torn, es connectarà amb un centre de seccionament prefabricat. Del centre esmentat partirà la línia d'evacuació de doble circuit de 20 kV fins a connectar-se amb la línia que hi ha, denominada «Santa Pola-La Marina» 20 kV, que prové de la SET Elx Altabix 66/20 kV.  
Línia elèctrica de 20 kV de doble circuit, amb un tram de 240 m en línia aèria i conductor 100-Al1/17-ST1A, i un altre de 250 m de tram subterrani i conductor HEPRZ1 12/20 kV 3x1x240 mm² Al, que parteix del centre de seccionament, situat en la parcel·la 1 del polígon 113 del terme municipal d'Elx (Alacant), fins a la línia que hi ha, denominada «Santa Pola-La Marina» 20 kV, que prové de la SET Elx Altabix de tensions 66/20 kV, en un nou suport situat en la parcel·la 128 del polígon 113, del terme municipal d'Elx (Alacant).  
El punt de connexió de la central amb la xarxa de distribució es farà en la línia denominada «Santa Pola-La Marina» 20 kV, que prové de la SET Elx Altabix 66/20 kV de la xarxa de distribució, subjacent del nuc de la xarxa de transport Saladas 220 kV.  
Finalitat: generació d'energia elèctrica mitjançant una instal·lació solar fotovoltaica, així com l'evacuació d'aquesta a la xarxa de distribució d'energia elèctrica.  
La documentació s'exposarà per a consulta pública en l'adreça electrònica següent: http://www.indi.gva.es/web/energia/inicio, en castellà, http://www.indi.gva.es/va/web/energia/inicio, i en valencià, en l'apartat «Informació pública», disponibles l'endemà de la publicació.  
  
Informació que es fa pública per al coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada, o presencialment, en el Servei Territorial d'Indústria, Energia i Mines d'Alacant, siti en el carrer Churruca, 29, CP 03347 d'Alacant; així com adreçar al servei territorial esmentat les al·legacions que es consideren oportunes en el termini de trenta (30) dies hàbils, comptats des de l'endemà al de la publicació d'aquest anunci, les quals es podran presentar via telemàtica, a través de la seu electrònica de la Generalitat, accedint a l'enllaç següent: https://www.gva.es/es/inicio/procedimientos'id\_proc=15739&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 18 d'octubre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.